"ถ้ำเชลย" สู่สันติภาพและความรัก The power of peace and love พัฒนาแหล่งท่องเที่ยว
จังหวัดกาญจนบุรี เตรียมจัดงาน "ถ้ำเชลย" สู่สันติภาพและความรัก The power of peace and love เพื่อพัฒนาแหล่งท่องเที่ยว

นางสาวจรรยารักษ์ สาธิตกิจ ท่องเที่ยวและกีฬาจังหวัดกาญจนบุรี พร้อมด้วยนายพิสันต์ จันทร์ศิลป์ วัฒนธรรมจังหวัดกาญจนบุรี ดาบตำรวจ ช่วง นาคทองคำ นายกองค์การบริหารส่วนตำบลลุ่มสุ่ม นางนาตยา โพธิ์มี ประธานชมรมการท่องเที่ยวตำบลลุ่มสุ่ม ร่วมกันเตรียมจัดกิจกรรมส่งเสริมการท่องเที่ยวถ้ำเชลย การจัดงาน "ถ้ำเชลย" สู่สันติภาพและความรัก The power of peace and love ภายใต้โครงการพัฒนาแหล่งท่องเที่ยวและปรับปรุงแหล่งท่องเที่ยวเดิมอย่างสมดุลและยั่งยืน ณ อินเวนแลนด์ (บ้านนอกคอกนา กาญจนบุรี) ตำบลท่าล้อ อำเภอท่าม่วง จังหวัดกาญจนบุรี 

นายพิสันต์ จันทร์ศิลป์ วัฒนธรรมจังหวัดกาญจนบุรี กล่าวว่า ในการเรียนรู้ทางวัฒนธรรม "พิพิธภัณฑ์ถ้ำเชลย" จะได้เรียนรู้ประวัติศาสตร์และศิลปวัฒนธรรม ซึ่งการจัดงาน "ถ้ำเชลย" สู่สันติภาพและความรัก The power of peace and love กำหนดจัดขึ้นในวันเสาร์ที่ 8 กันยายน 2561 ณ บริเวณแหล่งท่องเที่ยวถ้ำเชลย ตำบลลุ่มสุ่ม อำเภอไทรโยค จังหวัดกาญจนบุรี ในงานมีกิจกรรม อาทิ การจัดจำหน่ายสินค้า OTOP และสินค้าท้องถิ่น จัดการแสดงศิลปวัฒนธรรมและการแสดงดนตรี และการจัดกิจกรรมนำเที่ยวชมถ้ำเชลย
 
"ถ้ำเชลย" เป็นถ้ำที่มีความสวยงาม มีความเป็นมาทางประวัติศาสตร์สมัยสงครามโลก ครั้งที่ 2 ที่น่าสนใจ ตั้งอยู่หมู่ที่ 10 ตำบลลุ่มสุ่ม อำเภอไทรโยค จังหวัดกาญจนบุรี อยู่ก่อนถึงถ้ำกระแซ ทางรถไฟสายมรณะ ด้านหน้ามีทางรถไฟตัดผ่านเป็นทางรถไฟที่มุ่งหน้ายังถ้ำกระแซ ซึ่งเป็นจุดที่สร้างทางรถไฟเลาะริมหน้าผาเป็นจุดที่ยากที่สุด มีเชลยศึกล้มตายดั่งใบไม้ล่วง ทั้งสองจุดอยู่ห่างกัน 1 กิโลเมตร บริเวณถ้ำเชลยเป็นค่ายพักของเชลยศึกฝ่ายพันธมิตร ส่วนใหญ่เป็นชาวอังกฤษ ออสเตรเลีย เนเธอแลนด์ และพวกเชลยศึกจะใช้ถ้ำแห่งนี้เป็นที่หลบภัยจากการทิ้งระเบิดของเครื่องบินฝ่ายพันธมิตร